《李问樵明府招同陶子方前辈孔培生太守暨杨心裁姚仲容两大令饮城南曹氏园 其二》
清代·陈廷黻

明府敬爱客，选胜开琼筵。酾酒漉桑落，盘列河鱼鲜。

朱华夹绮席，绿茵铺茸毡。爱此园林景，长日堪流连。

座客尽时彦，才藻纷联翩。陶侃勤运甓，尤称当世贤。

作者简介：陈廷黻，字已云，号渔笙，鄞县人。同治辛未进士，改庶吉士，授编修。有《镇亭山房诗集》。